517/2012

Talið var að T og A hefðu ekki lögvarða hagsmuni af því að krefjast afhendingar hlutafjár í SM ehf. sem tekið hafði verið til gjaldþrotaskipta. Þá hafði skiptastjóri þrotabús SM ehf. ekki tekið afstöðu til þeirra krafna sem T og A höfðu lýst í búið líkt og honum bar að gera samkvæmt 1. mgr. 119. gr. laga nr. 21/1991, né hafði hann leitast við að jafna ágreining um kröfurnar, sbr. 2. mgr. 120. gr. sömu laga. Var málinu því vísað frá héraðsdómi.

Dómur Hæstaréttar.

Mál þetta dæma hæstaréttardómararnir Ó-kk-nf B-kk-nf Þ-kk-nf, G-kvk-nf B-kvk-nf og J-kk-nf S-kk-nf G-kk-nf.

Sóknaraðilar skutu málinu til Hæstaréttar með kæru 19. júlí 2012, sem barst héraðsdómi sama dag og Hæstarétti ásamt kærumálsgögnum 27. sama mánaðar. Kærður er úrskurður Héraðsdóms Reykjavíkur 5. júlí 2012, þar sem hafnað var kröfu sóknaraðila á hendur varnaraðila um afhendingu hlutafjár í SevenMiles ehf., að fjárhæð 90.000 krónur vegna sóknaraðilans T-kk-ef O-kk-ef og að fjárhæð 410.000 krónur vegna sóknaraðilans Ö-kvk-ef B-kvk-ef, og að bú félagsins verði í kjölfarið afhent sóknaraðilum til umráða og vísað frá dómi kröfum sem þau lýstu í búið vegna „innleystra ábyrgða.“ Kæruheimild er í 1. mgr. 179. gr. laga nr. 21/1991 um gjaldþrotaskipti o.fl. Sóknaraðilar krefjast þess að hinn kærði úrskurður verði felldur úr gildi og áðurgreindar kröfur þeirra teknar til greina. Til vara krefjast sóknaraðilar þess „að kröfur þeirra vegna innleystra ábyrgða vegna skulda SevenMiles ehf., að fjárhæð kr. 248.005.964, vegna Ö-kvk-ef B-kvk-ef Í-kvk-ef, en að fjárhæð kr. 55.185.745 vegna T-kk-ef O-kk-ef H-kk-ef, verði samþykktar sem almennar kröfur í bú SevenMiles ehf.“ Þá krefjast sóknaraðilar málskostnaðar í héraði og kærumálskostnaðar en að því frágengnu að málskostnaður falli niður á báðum dómsstigum.

Varnaraðili krefst staðfestingar hins kærða úrskurðar og kærumálskostnaðar.

Það athugist að varakröfu sína fyrir Hæstarétti höfðu sóknaraðilar uppi í héraði við hlið kröfunnar um afhendingu hlutafjár í SevenMiles ehf. sem fyrir Hæstarétti er höfð uppi sem aðalkrafa þeirra.

Ekki verður talið að sóknaraðilar hafi lögvarða hagsmuni af því að krefjast „afhendingar hlutafjár“ í einkahlutafélagi sem tekið hefur verið til gjaldþrotaskipta. Verður fyrri kröfu vísað frá héraðsdómi þegar af þessari ástæðu.

Á skiptafundi í þrotabúi SevenMiles ehf. 12. nóvember 2010 lagði skiptastjóri fram kröfuskrá svo sem honum bar samkvæmt 1. mgr. 119. gr. laga nr. 21/1991. Í skránni kom fram að skiptastjóri hefði ekki tekið afstöðu til nokkurra krafna í búið, þar á meðal þeirra fjárkrafna sem sóknaraðilar höfðu lýst og þau hafa uppi í þessu máli. Kom fram í skránni að þessi háttur væri hafður á þar sem vitað væri fyrirfram að ágreiningur yrði vegna þessara krafna.

Í 1. mgr. 119. gr. laga nr. 21/1991 segir að skiptastjóri skuli í kröfuskrá sinni láta í ljós sjálfstæða afstöðu sína til þess hvort og þá hvernig hann telji að viðurkenna eigi hverja kröfu um sig. Undantekning frá þessari skyldu skiptastjóra, sem er að finna í niðurlagsákvæði 1. mgr. 119. gr., á ekki við hér. Í 1. mgr. 120. gr. laganna kemur síðan fram að sá, sem ekki vill una afstöðu skiptastjóra til viðurkenningar kröfu sinnar á hendur þrotabúinu eða sá, sem vill mótmæla afstöðu skiptastjóra til viðurkenningar kröfu sem annar kröfuhafi hefur gert, skuli lýsa mótmælum á skiptafundi. Síðan er gert ráð fyrir í 2. mgr. 120. gr. að skiptastjóri reyni að jafna ágreining sem upp er kominn. Verði hann ekki leystur skuli skiptastjóri beina málinu til héraðsdóms eftir 171. gr. laganna.

Samkvæmt þessum lagareglum er það skilyrði fyrir því að héraðsdómur taki til úrlausnar ágreining um kröfur sem lýst er í þrotabú, að skiptastjóri hafi tekið afstöðu til þeirra og leitast við að jafna ágreininginn. Þessu skilyrði var ekki fullnægt að því er snertir þann ágreining sem um er fjallað í málinu.

Samkvæmt framansögðu verður málinu vísað frá héraðsdómi. Rétt þykir að málskostnaður í héraði og kærumálskostnaður falli niður.

Dómsorð:

Máli þessu er vísað frá héraðsdómi.

Málskostnaður í héraði og kærumálskostnaður fellur niður.